กีฬาสาธิต

**กีฬาสาธิต**คือกีฬาที่มีการแสดงและจัดการแข่งขันเพื่อส่งเสริมให้เป็นที่รู้จักแทนที่จะเป็นส่วนหนึ่งของการแข่งขันที่มีการมอบเหรียญรางวัล กีฬาสาธิตเป็นธรรมเนียมปกติของมหกรรมกีฬาโอลิมปิกแต่การแข่งขันอื่น ๆ อาจมีการจัดขึ้นเช่น

กีฬาสาธิตมีขึ้นอย่างเป็นทางการครั้งแรกในโอลิมปิกฤดูร้อน 1924 อย่างไรก็ตามมีนักวิชาการบางคนนับกีฬาบางชนิดที่มีการแสดงก่อนปี 1924 เป็นกีฬาสาธิตเช่นกัน ตั้งแต่นั้นเป็นต้นมาผู้จัดการแข่งขันในหลาย ๆ เมืองจะเลือกกีฬาอย่างน้อยหนึ่งชนิดเป็นกีฬาสาธิตในโอลิมปิกแต่ละครั้ง ส่วนใหญ่เป็นกีฬาที่นิยมเล่นหรือได้รับความนิยมในประเทศที่จัดการแข่งขัน เช่นเบสบอลในโอลิมปิกที่ลอสแอนเจลิสและเทควันโดในโอลิมปิกที่โซล ตั้งแต่ปี 1924 ถึงปี 1992 มีเพียงสองครั้งเท่านั้นที่ไม่มีการจัดรายการกีฬาสาธิต กีฬาสาธิตบางอย่างต่อมาได้รับความนิยมเพิ่มขึ้นจนกลายเป็นกีฬาหลักในโอลิมปิกครั้งถัด ๆ มา โดยปกติแล้วเหรียญรางวัลที่มอบให้ผู้แข่งขันกีฬาสาธิตจะออกแบบให้มีรูปแบบเดียวกันกับเหรียญรางวัลโอลิมปิกครั้งนั้น ๆ แต่จะมีขนาดเล็กกว่าและไม่นับรวมในตารางรวมเหรียญรางวัล

การจัดรายการกีฬาสาธิตยุติลงในโอลิมปิกฤดูร้อน 1992 เป็นเพราะการแข่งขันโอลิมปิกมีขนาดใหญ่ขึ้น การมีกีฬาสาธิตทำให้เกิดความยุ่งยากต่อผู้จัดการแข่งขันที่จะต้องดูแลการแข่งขันอย่างทั่วถึงทั้งหมด เพราะคณะกรรมการโอลิมปิกสากลระบุว่าต้องให้ความสำคัญและดูแลกีฬาหลักและกีฬาสาธิตเท่ากัน และกีฬาสาธิตมีความเป็นไปได้น้อยที่จะที่นำกลับมาเป็นกีฬาหลักที่ต้องมีในการจัดการแข่งขันโอลิมปิก อย่างไรก็ตามโอลิมปิกที่ปักกิ่งได้รับอนุญาตจากคณะกรรมการโอลิมปิกสากลให้จัดการแข่งขันวูซูคู่กับโอลิมปิกฤดูร้อน 2008ในกีฬาวูซูในโอลิมปิกฤดูร้อน 2008

ตั้งแต่โอลิมปิกฤดูร้อน 1984 จนถึงโอลิมปิกฤดูร้อน 2004 มีกีฬาพาราลิมปิกสองรายการคือวีลแชร์เรซซิ่งชายและหญิง ถูกจัดรวมในรายการรายการการแข่งขันกรีฑาทุกการแข่งขัน วีลแชร์เรซซิ่งถูกนับว่าเป็นกีฬาสาธิตโดยหลาย ๆ คนและรายการนี้เป็นการส่งเสริมการแข่งขันพาราลิมปิก และรายการแข่งขันอย่างอัลไพน์สกีและครอสครันทรีสกีสำหรับผู้พิการถูกจัดขึ้นเป็นกีฬาสาธิตในโอลิมปิกฤดูหนาวปี 1984 และปี 1988 

## โอลิมปิกฤดูร้อน
ด้านล่างนี้คือรายชื่อกีฬาที่เป็นกีฬาสาธิตในโอลิมปิกฤดูร้อน

หลังจากเปลี่ยนแปลงการจัดการแข่งขันเริ่มจากปี 2020 เมืองเจ้าภาพได้เพิ่มกีฬาตัวเลือกซึ่งมีการนับรวมเหรียญรางวัล

*1 ถึงแม้ว่ากีฬาสาทิตจะมีขึ้นอย่างเป็นทางการในปี 1924 ก่อนหน้านี้มีการแข่งขันกีฬาที่จัดคู่กับโอลิมปิกพร้อมกันโดยในปัจจุบันถือว่าไม่เป็นทางการ
*2 เบสบอลถูกถอดออกจากรายการหลักตั้งแต่ปี 2008 ที่ปักกิ่ง (ดูเพิ่มที่ 9)
*3 เคยเป็นส่วนหนึ่งของรายการแฮนด์บอลสนามหญ้าในปี 1936
*4 เคยเป็นรายการหลักช่วงระหว่างปี 1896 และ 1924
*5 คณะกรรมการโอลิมปิกสากลอนุญาตให้วูซูมีการแข่งขันได้ในปี 2008 แต่ไม่ใช่กีฬาสาธิตอย่างเป็นทางการ
*6 คณะกรรมการโอลิมปิกสากลอนุญาตให้อีสปอร์ต ภายใต้ชื่ออีเกมส์ (eGames) มีการแข่งขันในครั้งนั้น แต่ไม่ใช่กีฬาสาธิตอย่างเป็นทางการ
*7 ถึงแม้ว่าจะไม่ระบุว่าเป็นกีฬาสาธิต  เดิมวางแผนจัดการแสดงซูโม่ทั้งหมด 2 วันในช่วงโอลิมปิกและพาราลิมปิกโดยเป็นส่วนหนึ่งของงานแสดงทางวัฒนธรรมของโอลิมปิก ต่อมาถูกยกเลิกเนื่องจากการเลื่อนการแข่งขันของโอลิมปิกจากปี 2020 เป็น 2021
*8 เจ้าภาพผู้จัดการแข่งขันอนุญาตให้ มีการสาธิตที่แวร์ซูร์มาร์นโดยสหพันธ์เรือแคนูนานาชาติ
*9 ในวันที่ 3 สิงหาคม 2016 มีการประชุมคณะกรรมการโอลิมปิกสากลครั้งที่ 129 ที่รีโอเดจาเนโรในการประชุมรับแนวนโยบายใหม่ที่ให้แบ่งการแข่งขันตามการจัดงานแทนตามชนิดกีฬา ทำให้เมืองเจ้าภาพสามารถเสนอกีฬาอื่นเพิ่มเติมเข้ามาในการแข่งขัน เบสบอลและซอฟท์บอลถูกเพิ่มกลับเข้ามาในปี 2020 ด้วยวิธีนี้รวมทั้ง คาราเต้ ปีนหน้าผา เซิร์ฟ และสเกตบอร์ด
*10 ในวันที่ 24 มิถุนายน 2019 the มีการประชุมคณะกรรมการโอลิมปิกสากลครั้งที่ 134 ที่โลซานในการประชุม เจ้าภาพการแข่งขันปารีสเสนอ เซิร์ฟ ปีนหน้าผา และสเกตบอร์ด ให้กลับมาแข่งในโอลิมปิกอีกครั้งรวมทั้งเพิ่มเบรกแดนซ์เบรกแดนซ์ ในวันที่ 7 ธันวาคม 2020 คณะกรรมการโอลิมปิกสากลรับรองการแข่งขันทั้งสี่ชนิด

## โอลิมปิกฤดูหนาว
ด้านล่างนี้คือรายชื่อกีฬาที่เป็นกีฬาสาธิตในโอลิมปิกฤดูหนาว

*1 เคอร์ลิงเป็นส่วนหนึ่งของรายการการแข่งขันในปี 1924 ซึ่งในปี 2002 คณะกรรมการโอลิมปิกสากลได้ตัดสินว่าเคอร์ลิงควรเป็นกีฬาหลักในโอลิมปิก
*2 ถึงแม้ว่าจะไม่ถูกกำหนดให้เป็นกีฬาสาธิต การแข่งขัน ซึ่งจัดการแข่งขันอีสปอร์ตสองเกมส์คือ และ ได้รับการสนับสนุนจากคณะกรรมการโอลิมปิกสากล

## ดูเพิ่ม
* กีฬาในโอลิมปิก
* เวิลด์เกมส์

## อ้างอิง